b"\n_START_ARTICLE_\nBeduini\n_START_SECTION_\nDru\xc5\xbeba\n_START_PARAGRAPH_\nNek beduinski rek pravi \xc2\xbbJaz proti bratu, moj brat in jaz proti mojim sorodnikom, moji sorodniki in jaz proti tujcem\xc2\xab. S tem rekom je predstavljena hierarhija pripadnosti, ki je osnovana na rodbinskih odnosih in se giblje od najo\xc5\xbeje dru\xc5\xbeine, preko rodbine, plemena in vse do celotne skupine, genetsko ali jezikovno povezane (kar naj bi bilo osnova za obstoj sorodstva). Na osnovi te hierarhije se re\xc5\xa1ujejo nesporazumi, delajo na\xc4\x8drti pa tudi red in zakon, vse v skladu z eti\xc4\x8dnim kodeksom samopomo\xc4\x8di in kolektivne odgovornosti. Dru\xc5\xbeinska enota, ki jo v naravi predstavlja en \xc5\xa1otor ali bayt, sestoji iz treh ali \xc4\x8dtirih odraslih \xc4\x8dlanov, (zakonski par z brati in sestrami ali star\xc5\xa1i) in otroci._NEWLINE_Te skupine so se zdru\xc5\xbeevale v qawm (pleme) in potovale skupaj. V\xc4\x8dasih so bile povezane po mo\xc5\xa1ki liniji ali so se zdru\xc5\xbeevale s poroko (posebej je bilo za\xc5\xbeeljeno da imajo nove \xc5\xbeene mo\xc5\xa1ke sorodnike, ki bi se pridru\xc5\xbeili plemenu), na osnovi poznanstva ali brez jasno definirane zveze, samo zaradi pove\xc4\x8danja plemena._NEWLINE_\xc5\xa0ir\xc5\xa1i krog v hierarhiji skupine je bil ibn \xca\xbfamm (sorodnik ali 'stri\xc4\x8dev sin') kot tudi skupina potomcev, navadno v razponu od treh do pet kolen. Ti so se pogosto zdru\xc5\xbeevali v plemena in ta so bila sestavljena iz ljudi, ki so bile v sorodstvenih zvezah. V okviru teh plemen so bili razdeljeni na skupine, ki so se ukvarjale z razli\xc4\x8dnimi posli, da bi zmanj\xc5\xa1ale stopnjo rizika tako, da ko bi ena skupina imela finan\xc4\x8dne te\xc5\xbeave, bi ji druga lahko pomagala. V praksi so te skupine odprte in pripravljene prilagoditi svoje genealogije z uvedbo novih \xc4\x8dlanov._NEWLINE_Najve\xc4\x8djo mo\xc4\x8d odlo\xc4\x8danja v plemenu ima samo pleme v celoti, ki ga vodi \xc5\xa1ejk. Pleme je za \xc5\xa1ejka navadno postavilo nekoga s katerim je ve\xc4\x8dina imela skupnega prednika. \xc5\xa0ejk ima vlogo posrednika v odnosu beduinov z vlado in organizacijami izven plemena._NEWLINE_Beduini so tradicionalno imeli mo\xc4\x8dne kodekse \xc4\x8dasti, okoli katerih se vrtijo sistemi pravice in oprostitve.\n_START_SECTION_\nZgodnje obdobje\n_START_PARAGRAPH_\nZgodovinsko beduine povezujemo z nomadsko \xc5\xbeivinorejo, poljedelstvom in v\xc4\x8dasih ribi\xc5\xa1tvom. Dohodke so pridobivali tudi s transportom stvari in ljudi preko pu\xc5\xa1\xc4\x8dave. Pomanjkanje vode in povr\xc5\xa1in primernih za \xc5\xbeivinorejo so zahtevale od beduinov stalno premikanje.\n_START_SECTION_\nOsmansko obdobje\n_START_PARAGRAPH_\nOb koncu 19. stoletja so se mnogi beduini za\xc4\x8deli ukvarjati s polnomadskim na\xc4\x8dinom \xc5\xbeivljenja. Na to je vplivala tudi oblast Osmanskega cesarstva , ki je za\xc4\x8dela prisilni proces sedenterizacije beduinov, ki so \xc5\xbeiveli na njihovem ozemlju. Osmanska oblast ja na beduine gledala kot na pretnjo dr\xc5\xbeavni kontroli, zato so vlagali velike napore v vzpostavitev reda in zakona v pu\xc5\xa1\xc4\x8davi Negev. Leta 1858 je bil sprejet nov zakon o zemlji\xc5\xa1ki knjigi v Osmanskem cesarstvu, s katerim je bilo ponujeno legalno zemlji\xc5\xa1\xc4\x8de za premestitev beduinov. Ker je Osmansko cesarstvo po\xc4\x8dasi izgubljalo mo\xc4\x8d, je bil cilj zakona obvezne registracije zemlji\xc5\xa1\xc4\x8da tudi pove\xc4\x8danje prihodkov od davkov._NEWLINE_Ob koncu 19. stoletja je sultan Abdulhamid II. naselil lojalne muslimanske skupine iz Balkana in Kavkaza v obmo\xc4\x8dja, ki so jih prete\xc5\xbeno naseljevali nomadski prebivalci v regiji dana\xc5\xa1nje Sirije, Libanona, Jordanije in Izraela in tako da je ostalo zelo malo mo\xc5\xbenosti za selitve.  _NEWLINE_Osmanska oblast je omogo\xc4\x8dila tudi prehod velikih dr\xc5\xbeavnih parcel v privatne roke, ki so jih sultani ponudili efendijem. Pri\xc5\xa1lo je mnogo novih prebivalcev za obdelavo novo pridobljene zemlje in pogosto je to bila zemlja ki je pripadala beduinom._NEWLINE_Med prvo svetovno vojno so se negevski beduini borili na strani Turkov proti Britancem, a so se kasneje umaknili iz borbe. Hamad pa\xc5\xa1a el- Sufi, \xc5\xa1ejk plemena Tarabin je vodil enoto 1500 ljudi, ki se je pridru\xc5\xbeila tur\xc5\xa1ki ofenzivi na Sue\xc5\xa1ki prekop.  _NEWLINE_V vzhodnja\xc5\xa1ki zgodovini so beduini opisani kot nekdo na katerega spremembe v zunanjem svetu skoraj niso vplivale vse do nedavna. Za njihovo dru\xc5\xbebo \xc4\x8desto re\xc4\x8dejo da je to \xc2\xbbsvet v katerem \xc4\x8das ne te\xc4\x8de\xc2\xab.  Dana\xc5\xa1nji znanstveniki prikazujejo beduine kot fosilizirane ali zaostal primer nespremenljive pu\xc5\xa1\xc4\x8davske kulture. Emanuel Marks je nakazal da so Beduini v stalnem stiku in da so imeli dvosmerno komunikacijo z mestnimi sredi\xc5\xa1\xc4\x8di.\n_START_SECTION_\nBeduini v 20. stoletju\n_START_PARAGRAPH_\nV 1950-ih in 1960-ih so \xc5\xa1tevilni beduini iz srednje-zahodne Azije za\xc4\x8deli opu\xc5\xa1\xc4\x8dati nomadski na\xc4\x8din \xc5\xbeivljenja in se naselili v mestih, predvsem zaradi zmanj\xc5\xa1anja naseljivih povr\xc5\xa1ina in pove\xc4\x8danja populacije. Na primer, v Siriji je bil beduinski na\xc4\x8din \xc5\xbeivljenja kon\xc4\x8dan zaradi velike su\xc5\xa1e, ki je trajala od leta 1958 do 1961, in je prisilila mnoge beduine da so opustili \xc5\xbeivinorejo in se za\xc4\x8deli ukvarjati z obi\xc4\x8dajnimi deli . Podobno se je zgodilo zaradi predpisov vlade v Egiptu, Izraelu, Jordaniji, Tuniziji in Iraku, zaradi proizvodnje nafte v arabskih dr\xc5\xbeavah Perzijskega zaliva in v Libiji, kot tudi zaradi \xc5\xbeelje za izbolj\xc5\xa1anju \xc5\xbeivljenjskega standarda._NEWLINE_Vladni ukrepi, ki so pritiskali na beduine v nekaterih primerih so bili sprejeti zaradi vzpostavljanja dru\xc5\xbebenih institucij (izobra\xc5\xbeevanje, zdravstvena nega, itd.), v drugih primerih pa so bili osnovani z \xc5\xbeeljo zavzeti zemljo, ki je tradicionalno pripadala beduinom. _NEWLINE_Hitre in drasti\xc4\x8dne spremembe v slogu \xc5\xbeivljenja spremljajo tudi razli\xc4\x8dni problemi kot je: pove\xc4\x8danje stopnje siroma\xc5\xa1tva, kriminala in nezaposlenosti. So pa tudi pozitivni u\xc4\x8dinki; beduini so dobili dostop do modernega zdravstvenega sistema, \xc5\xa1olanja in neznatno pove\xc4\x8danje \xc5\xbeenskih pravic.\n_START_SECTION_\nBeduini v Saudovi Arabiji\n_START_PARAGRAPH_\nArabski polotok je izvorno prostor beduinov. Od tu so se za\xc4\x8deli \xc5\xa1iriti v sosednje pu\xc5\xa1\xc4\x8dave zaradi pomanjkanja vode in hrane. Po tradiciji so saudski beduini potomci dveh skupin. Jemeniti so se naselili na jugozahodu Male Azije, v gorah Jemna in trdijo da so potomci pol-legendarnega prednika po imenu Kahtan. Druga skupina, Kaisiti, so bili naseljeni severno-centralno in trdijo da so potomci biblijskega Izmaila._NEWLINE_Po islamskem izro\xc4\x8dilu je prerok Mohamed uspel skoraj vse beduine spreobrniti v islam preden je umrl. Beduinski bojevniki so predstavljali jedro muslimanske vojske, ki je napadla obmo\xc4\x8dja Bli\xc5\xbenjega vzhoda in severne Afrike v 7. stoletju._NEWLINE_Na podro\xc4\x8dju Saudove Arabije so \xc5\xa1e \xc5\xa1tevilna druga beduinska plemena. Nekatera so: Saluba, \xc5\xa0amar el- Murah, Kara, Mahra, Harasis, Davsir, Harb, Subaje, Utajba, Kahtan in Jam. Tu in v sosednjih pu\xc5\xa1\xc4\x8davah je okoli 100 velikih plemen s 1000 in ve\xc4\x8d \xc4\x8dlani. Nekatera plemena imajo do 20.000 \xc4\x8dlanov, nekaj najve\xc4\x8djih celo 100.000 \xc4\x8dlanov. Anzah je najve\xc4\x8dja plemenska zveza na severu Arabskega polotoka. V tej zvezi je najve\xc4\x8dje pleme Rvala, ki ima ve\xc4\x8d kot 75 000 \xc4\x8dlanov in se premika med Sirijsko pu\xc5\xa1\xc4\x8davo, Jordanijo in severnim delom Saudove Arabije. Beduini so v Saudovi Arabiji predstavljali ve\xc4\x8dinsko prebivalstvo v prvi polovici 20. stoletja a se je zaradi spremembe na\xc4\x8dina \xc5\xbeivljenja njihovo \xc5\xa1tevilo dramati\xc4\x8dno zmanj\xc5\xa1alo.\n_START_SECTION_\nBeduini v Siriji\n_START_PARAGRAPH_\nSirija je bila ena od prvih ozemelj, ki so jih naselili beduini izven pu\xc5\xa1\xc4\x8dave Arabskega polotoka. Danes jih je okoli milijon in \xc5\xbeive od vzgajanja ovac in koz. Najve\xc4\x8dje beduinsko pleme v Siriji se imenuje Ruvalah. Drugo veliko pleme je Anizah, ki je pri\xc5\xa1li iz Arabskega polotoka v 18. stoletju. _NEWLINE_Beduini so se ukvarjali z \xc5\xbeivinorejo vse do poznih 1950-ih ko je bila ta praksa prekinjena zaradi velike su\xc5\xa1e med letoma 1958. do 1961 in so se bili beduini primorani oprijeti obi\xc4\x8dajnih del. Pomembna je bila tudi uradna ukinitev pravnega statusa beduinskih plemen v sirskem zakonu, ki se je zgodil vzporedno s poskusom vladajo\xc4\x8dega re\xc5\xbeima Baas partije da iztrebi tribalizem (te\xc5\xbenja po uveljavljanju koristi plemenske skupnosti, kake skupine, ki ni v skladu s koristmi dr\xc5\xbeave, \xc5\xa1ir\xc5\xa1e skupnosti). Prednosti obi\xc4\x8dajnega prava glede na dr\xc5\xbeavni zakon so bile neformalno priznane in jih dr\xc5\xbeava tolerira. Leta 1982 se je rodbina el- Asad obrnila na plemenske vodje beduinov za pomo\xc4\x8d pri uporu Muslimanske bratov\xc5\xa1\xc4\x8dine proti vlade el- Asada in pokola v Hami. Odlo\xc4\x8ditev beduinskih \xc5\xa1ejkov da podprejo Hafeza al Asada je prinesla spremembe stali\xc5\xa1\xc4\x8d vlade, ki je dovolila beduinskim vodjem da sodelujejo pri razvojnih reformah in s tem podpirajo njihov status in obi\xc4\x8daje._NEWLINE_Sirska dr\xc5\xbeavljanska vojna je vzrok da so mnogi beduini postali izgnanci in na\xc5\xa1li zato\xc4\x8di\xc5\xa1\xc4\x8de v Jordaniji, Tur\xc4\x8diji, Libanonu in drugih dr\xc5\xbeavah.\n_START_SECTION_\nBeduini v Egiptu\n_START_PARAGRAPH_\nBeduini v Egiptu v glavnem \xc5\xbeivijo na Sinajskem polotoku in v predmestju Kaira.  Zadnja desetletja so bila te\xc5\xbeke za tradicionalno beduinsko kulturo zaradi sprememb okolja in ustanavljanja novih mest na obali Rde\xc4\x8dega morja, kot na primer \xc5\xa0arm el \xc5\xa0ejk. Beduini se v Egiptu sre\xc4\x8dujejo z nizom izzivov: izguba tradicionalnih vrednosti, nezaposlenost, problemi okoli zemlji\xc5\xa1\xc4\x8d, itd. Z urbanizacijo in pojavom novih mo\xc5\xbenosti za izobra\xc5\xbeevanje so beduini za\xc4\x8deli vstopati s poroko izven svoje skupnosti, kar je bilo neko\xc4\x8d nesprejemljivo._NEWLINE_Ko je na Sinajskem polotoku za\xc4\x8del cveteti turizem, so se beduini odlo\xc4\x8dili da se preusmerijo v sektor uslug in postali taksisti, turisti\xc4\x8dni vodniki ali odprli lokale. Zaradi velike konkurence so mnogi sinajski beduini nezaposleni, zato se tisti, ki \xc5\xbeivijo vzdol\xc5\xbe meje Egipta z Izraelom ukvarjajo s preprodajo mamil in oro\xc5\xbeja, kot tudi s trgovino z ljudmi za prostitucijo in delavce iz Afrike._NEWLINE_V ve\xc4\x8dini dr\xc5\xbeav na Bli\xc5\xbenjem vzhodu beduini nimajo pravice posedovati zemljo ampak jo imajo samo pravico uporabljati , kar \xc5\xa1e posebej velja za Egipt. Od sredine 1980-ih so beduini, ki so posedovali ve\xc4\x8dje povr\xc5\xa1ine primorske lastnine izgubili kontrolo nad ve\xc4\x8djim delom povr\xc5\xa1ine, ker jo je imela za dr\xc5\xbeavno last in jo prodala hotelskim operaterjem,._NEWLINE_V letu 1999 je bila izvedena zadnja akcija odvzema zemlje, ko je vojska z buldo\xc5\xbeerji zbrisala tabore severno od Nuveiba, kar je bila zaklju\xc4\x8dna faza razvoja hotelskega sektorja in je bila izvedena pod nadzorom agencije za razvoj turizma. Naveden razlog za odvzem je bil, ker beduini niso \xc5\xbeiveli tukaj pred letom 1982._NEWLINE_Revolucija 2011- 2012 je sinajskim beduinom prinesla ve\xc4\x8d svobode, vendar ker so bili vme\xc5\xa1ani v preprodajo oro\xc5\xbeja v Gazi, in ve\xc4\x8d teroristi\xc4\x8dnih napadih na egip\xc4\x8dansko-izraelski meji, je egip\xc4\x8danska vlada jesen 2012 za\xc4\x8dela vojno akcijo na Sinaju. Tako je vojska uni\xc4\x8dila preko 120 podzemnih tunelov, ki so vodili iz Egipta v Gazo in so jih uporabljali kot kanale za ilegalne prehode in prina\xc5\xa1ali zaslu\xc5\xbeek beduinskim dru\xc5\xbeinam in palestinskim klanom na drugi strani meje. Po pogajanjih je bila akcija kon\xc4\x8dana z novim dogovorom med beduini in egip\xc4\x8danskimi oblastmi.\n_START_SECTION_\nBeduini v Izraelu\n_START_PARAGRAPH_\nNeposredno pred razglasitvijo izraelske neodvisnosti leta 1948, ko je pu\xc5\xa1\xc4\x8dava Negev postala del Izraela, je v njej \xc5\xbeivelo med 65.000 in 90.000 beduinov. Po letu 1948 jih je ostalo le okoli 15000, po nekaterih virih celo manj, samo 11 000.  _NEWLINE_Vsem beduinom je bilo leta 1954 odobreno izraelsko dr\xc5\xbeavljanstvo.  _NEWLINE_Beduini, ki so ostali v pu\xc5\xa1\xc4\x8davi Negev so pripadali konfederaciji \xc2\xbbTijaha\xc2\xab\xc2\xa0 in manj\xc5\xa1im skupinam kot Azama in Jahalin. Po letu 1948 so se nekateri razselili. Pleme Jahalin je \xc5\xbeivelo do 1950-ih v Tel Aradu, regiji Negevske pu\xc5\xa1\xc4\x8dave. V 1950-ih so bili Jahalini med plemeni, ki so se, po mnenju Emanuela Marksa \xc2\xbbpreselila ali so bila pregnana s strani vojne uprave\xc2\xab.  Kon\xc4\x8dali so v tako imenovani E1 oblasti vzhodno od Jeruzalema. Okoli 1600 beduinov je slu\xc5\xbeilo v izraelski vojski, mnogi kot vodniki v elitnih enotah._NEWLINE_Znano je, da so beduinski pastirji prvi odkrili Kumranske rokopise (zbirka hebrejskih tekstov) v judejskih pe\xc4\x8dinah v Kumranu leta 1946. 972 tekstov velikega verskega, kulturnega, zgodovinskega in lingvisti\xc4\x8dnega pomena je bilo najdenih v naslednjih desetletjih in mnoge so na\xc5\xa1li prav beduini._NEWLINE_Uporna izraelska administracija je posku\xc5\xa1ala beduine v Negevu naseliti. Med letoma 1967 in 1989 je Izrael je zgradil sedem naselij severovzhodno od Negeva, Tel as- Sabi ali Tel \xc5\xa0eva sta bili med prvimi. Najve\xc4\x8dje, Rahat, je imelo 53 000 prebivalcev (2010)  in je bilo najve\xc4\x8dje beduinsko naselje na svetu. Po podatkih izraelske administracije (2007) okoli 60\xc2\xa0% negevskih beduinov \xc5\xbeivi v urbaniziranih okoljih. Ostali \xc5\xbeivijo v tako imenovanih nepriznanih vaseh. Te vasi so grajene kaoti\xc4\x8dno, brez lokalne infrastrukture. Vasi so raztresene \xc5\xa1irom severnega Negeva tudi na neprimernih mestih kot so vojna obmo\xc4\x8dja, povr\xc5\xa1ine z naravnimi rezervami, deponije, itd._NEWLINE_29. septembra 2003 je bil sprejet na\xc4\x8drt \xc2\xbbAbu Basma\xc2\xab, na osnovi katerega je bil ustanovljen nov regionalni svet za zdru\xc5\xbeitev nekaj nepriznanih beduinskih naselij. Potrebno je bilo ustanoviti sedem novih beduinskih naselij, kar je pomenilo priznanje nepriznanih naselij in s tem priznanje statusa ob\xc4\x8dine in vse osnovne usluge in infrastrukturo.  _NEWLINE_Izrael trenutno gradi ali obnavlja 13 naselij v Negevu. Vsak bo opremljen z osnovno infrastrukturo: \xc5\xa1olo, zdravstvenim domom, po\xc5\xa1to, itd., elektriko, teko\xc4\x8do vodo in ravnanje z odpadki. Planirana je tudi izgradnja nekaj industrijskih con za zmanj\xc5\xa1anje brezposelnosti. Izraelskim beduinom je omogo\xc4\x8deno brezpla\xc4\x8dno izobra\xc5\xbeevanje in zdravstvene usluge. Dobijo tudi otro\xc5\xa1ki dodatek, zato je nataliteta med beduini visoka (5% na leto). Stopnja brezposelnosti je \xc5\xa1e naprej visoka, malo ljudi ima kon\xc4\x8dano srednjo \xc5\xa1olo (4%), \xc5\xa1e manj diplomo fakultete (0.6%).\n_START_SECTION_\nBeduini v Jordaniji\n_START_PARAGRAPH_\nVe\xc4\x8dina beduinskih plemen je migrirala od 14. do 18. stoletja na ozemlje dana\xc5\xa1nje Jordanije. Danes beduini predstavljajo med 33 in 40% prebivalstva Jordanije. Imajo jih za okostje kraljevine, poseben odkar podpirajo monarhijo. _NEWLINE_Ve\xc4\x8dina jordanskih beduinov \xc5\xbeivi v ogromni pu\xc5\xa1\xc4\x8davi, ki se razteza vzhodno od pu\xc5\xa1\xc4\x8davske avtoceste. Vzhodni beduini so vzgojitelji kamel in \xc5\xbeivine, zahodni pa se ukvarjajo z vzgojo ovc in koz. Nekateri \xc5\xbeivijo polnomadsko \xc5\xbeivljenje, del leta so nomadi, preostanek pa pre\xc5\xbeivijo na svojem domu kot poljedelci._NEWLINE_Jordanska vlada jim omogo\xc4\x8da funkcioniranje raznih slu\xc5\xbeb kot je izobra\xc5\xbeevanje, nastanitev, zdravstvene ustanove._NEWLINE_V zadnjih letih raste nezadovoljstvo beduinov z vladajo\xc4\x8do monarhijo a kralju uspeva vzdr\xc5\xbeevati stanje. V avgustu 2007 se je policija zapletla z okoli 200 beduini, ki so blokirali glavno avtocesto med Amanom in pristani\xc5\xa1\xc4\x8dem Akaba. \xc5\xbdivinorejci so protestirali zato ker jih vlada ne podpira v trenutku ko cene \xc5\xbeivinske hrane vrtoglavo rastejo, bili pa so tudi ogor\xc4\x8deni ker vlada pomaga migrantom._NEWLINE_Dogodki v zvezi z Arabsko pomladjo leta 2011 so izzvali demonstracije tudi v Jordaniji, sodelovali so tudi beduini. Te\xc5\xbeko je pri\xc4\x8dakovati podoben upor kot v drugih arabskih dr\xc5\xbeavah. Glavni razlog za to je veliko spo\xc5\xa1tovanje monarha in kontradiktorni interesi razli\xc4\x8dnih skupin jordanske dru\xc5\xbebe. Kralj Abdulah II. se dr\xc5\xbei na distanci od obto\xc5\xbeb in dovoli da krivica pade na nekoga od ministrov, ki jih menja kot mu pade na pamet."